CELEX: 62017CA0326
Language: lt
Date: 2019-01-24 00:00:00
Title: Byla C-326/17: 2019 m. sausio 24 d. Teisingumo Teismo (ketvirtoji kolegija) sprendimas byloje (Raad van State (Nyderlandai) prašymas priimti prejudicinį sprendimą) Directie van de Dienst Wegverkeer (RDW) / X, Y ir X, Y / Directie van de Dienst Wegverkeer (RDW) ir Directie van de Dienst Wegverkeer (RDW) / Z (Prašymas priimti prejudicinį sprendimą — Direktyva 1999/37/EB — Transporto priemonių registracijos dokumentai — Spragos registracijos liudijimuose — Abipusis pripažinimas — Direktyva 2007/46/EB — Transporto priemonės, sukonstruotos iki techninių reikalavimų suderinimo Europos Sąjungos lygmeniu — Pakeitimai, turintys įtakos techninėms transporto priemonės charakteristikoms)

2019 3 11   
            
            
               LT
            
            
               Europos Sąjungos oficialusis leidinys
            
            
               C 93/9
            
         
      2019 m. sausio 24 d. Teisingumo Teismo (ketvirtoji kolegija) sprendimas byloje (Raad van State (Nyderlandai) prašymas priimti prejudicinį sprendimą) Directie van de Dienst Wegverkeer (RDW) / X, Y ir X, Y / Directie van de Dienst Wegverkeer (RDW) ir Directie van de Dienst Wegverkeer (RDW) / Z
      
      (Byla C-326/17) (1)
      
      ((Prašymas priimti prejudicinį sprendimą - Direktyva 1999/37/EB - Transporto priemonių registracijos dokumentai - Spragos registracijos liudijimuose - Abipusis pripažinimas - Direktyva 2007/46/EB - Transporto priemonės, sukonstruotos iki techninių reikalavimų suderinimo Europos Sąjungos lygmeniu - Pakeitimai, turintys įtakos techninėms transporto priemonės charakteristikoms))
      (2019/C 93/11)
      Proceso kalba: nyderlandų
      
         Prašymą priimti prejudicinį sprendimą pateikęs teismas
      
      
         Raad van State
      
      
         Šalys pagrindinėje byloje
      
      
         Apeliantai: Directie van de Dienst Wegverkeer (RDW), X, Y
      
         Kitos apeliacinio proceso šalys: X, Y, Directie van de Dienst Wegverkeer (RDW), Z
      
         Rezoliucinė dalis
      
      
                  1.
               
               
                  1999 m. balandžio 29 d. Tarybos direktyvos 1999/37/EB dėl transporto priemonių registracijos dokumentų 2 straipsnio a punktas, siejamas su 2007 m. rugsėjo 5 d. Europos Parlamento ir Tarybos direktyvos 2007/46/EB, nustatančios motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus, 3 straipsnio 11 ir 13 punktais, turi būti aiškinamas taip, kad Direktyva 1999/37 taikytina dokumentams, kuriuos valstybės narės išduoda registruojant transporto priemones, pagamintas iki 2009 m. balandžio 29 d., t. y. dienos, kai pasibaigė Direktyvos 2007/46 perkėlimo terminas.
               
            
                  2.
               
               
                  Direktyvos 1999/37 4 straipsnis, siejamas su šios direktyvos 3 straipsnio 2 dalimi, turi būti aiškinamas taip, kad valstybės narės, kurioje prašoma perregistruoti naudotą transporto priemonę, institucijos turi teisę atsisakyti pripažinti kitos valstybės narės, kurioje ši transporto priemonė buvo prieš tai įregistruota, išduotą registracijos liudijimą, kai trūksta tam tikrų privalomų duomenų, liudijime nurodyti duomenys neatitinka minėtos transporto priemonės ir šis liudijimas neleidžia identifikuoti tos transporto priemonės.
               
            
                  3.
               
               
                  Direktyvos 2007/46 24 straipsnio 6 dalis turi būti aiškinama taip, kad joje numatyta tvarka netaikoma naudotai transporto priemonei, kuri jau buvo įregistruota vienoje valstybėje narėje, kai ši transporto priemonė, remiantis Direktyvos 1999/37 4 straipsniu, pateikiama, siekiant ją perregistruoti, šioje srityje kompetentingai kitos valstybės narės institucijai. Tačiau, jeigu yra požymių, kad ši transporto priemonė kelia pavojų kelių eismo saugumui, ši institucija pagal 2009 m. gegužės 6 d. Europos Parlamento ir Tarybos direktyvos 2009/40/EB dėl motorinių transporto priemonių ir jų priekabų techninės apžiūros 5 straipsnio a punktą gali reikalauti, kad prieš registraciją būtų atliekama minėtos transporto priemonės techninė apžiūra.
               
            
         (1)  OL C 293, 2017 9 4.